पोंगल (पकवान)
पोंगल एक दक्षिण भारतीय और श्रीलंकाई पकवान है जिसमें चावल को उबलते दूध में पकाया जाता है। यह पकवान पकाना पोंगल पर्व से जुड़ी मुख्य प्रथा है। इसे सुबह के नाश्ते के रूप में भी खाया जाता है। तमिल व्यंजनों के एक प्रकार के रूप में प्रसिद्ध इस पकवान की कई किस्में हैं जिनमें वेन (गर्म) पोंगल, सक्करई (मीठा) पोंगल, कोझी (चिकन) पोंगल और सन्यासी पोंगल प्रमुख हैं। इसे "तमिल लोगों का बहुत प्रिय" भोजन बताया जाता है। परंपरागत रूप से, पोंगल को मंदिर के पुजारी द्वारा बताए गये शुभ मुहूर्त में, घर के आंगन में, पकाया जाता है। कई घरों में यह परंपरागत पत्थरों से बने चूल्हों पर मिट्टी के बर्तनों में यह ईंधन के रूप में लकड़ी का इस्तेमाल करके पकाया जाता है जो इसे एक विशिष्ट स्वाद देता है।